Návrh

**NARIADENIE VLÁDY**

**Slovenskej republiky**

z ............................2022,

**ktorým sa mení a dopĺňa nariadenie vlády Slovenskej republiky č. 419/2014 Z. z. o limitoch výdavkov na obstaranie osobných automobilov štátnymi rozpočtovými organizáciami a štátnymi príspevkovými organizáciami**

Vláda Slovenskej republiky podľa § 26 ods. 11 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov nariaďuje:

**Čl. I**

Nariadenie vlády Slovenskej republiky č. 419/2014 Z. z. o limitoch výdavkov na obstaranie osobných automobilov štátnymi rozpočtovými organizáciami a štátnymi príspevkovými organizáciami sa mení a dopĺňa takto:

1. V prílohe tabuľke prvom bode a druhom bode sa slovo „vedúcich“ nahrádza slovami „generálnych tajomníkov“.

2. V prílohe tabuľke treťom bode sa na konci pripája čiarka a tieto slová: „predsedov, generálnych riaditeľov, riaditeľov a iných vedúcich štátnych rozpočtových organizácií, štátnych príspevkových organizácií a preddavkových organizácií okrem generálneho prokurátora“.

3. V prílohe tabuľke štvrtý bod znie:

|  |  |  |  |  |
| --- | --- | --- | --- | --- |
| „ | 4. | ostatných zamestnancov štátnych rozpočtových organizácií a štátnych príspevkových organizácií | 22 000 eur | .“. |

4. V prílohe tabuľke sa vypúšťa piaty bod.

**Čl. II**

Toto nariadenie vlády nadobúda účinnosť dňom vyhlásenia.